**Sådan lejer man lokaler i Valhalla i 2022**

​Medlemmerne i Harrestrup har mulighed for at leje festhuset ”Valhalla” i hele sæsonen fra 1. april til 30. september. Der er service til 50 personer, der er mulighed for at låne ekstra, giv Lis besked.
Bemærk, at det tilhørende køkken alene er et anretterkøkken og ikke et produktionskøkken.
Giv besked på om du vil låne foreningens store grill, husk dog at denne skal rengøres efter brug.

Depositummet er på kr. 1500,- + leje kr. 1200,- fra fredag til søndag
Når lejekontrakten bliver skrevet står der også hvor pengene skal indbetales

Ved Valhalla er der en nøglebox, koden sendes til den mail der er opgivet på kontrakten, ellers er du også velkommen til at kontakte os på valhalla@ofharrestrup.dk

**VILKÅR:**

Lejer indestår for at erstatte alle skader eller mangler, herunder forsvundne og ødelagt inventar.
Det lejede skal afleveres i ryddeligt og rengjort stand.

Service og køkkeninventar skal være rengjort og sat på plads i de respektive skabe, kaffemaskinerne og ovnene skal være tømt og rengjort, opvaskemaskine, køl og frys skal være tømt og rengjort.

Alle skraldeposer skal være tømt og nye poser sat på stativet. Toiletter og håndvaske skal være rengjort, og fyldt op igen med håndklæder og toiletpapir, dette findes i skuffen på dametoilettet.
Der er klude og andet til rengøring i det store skab på gangen, hvor der også står en støvsuger og en gulvmoppe. Alle gulve, også i festlokalet skal støvsuges, alle flisegulve vaskes.

Alle borde, stole og andet inventar stilles på plads, se billeder på tavlen i festlokalet.

Efter kl.24 må der kun spilles musik inden døre. Vinduer og døre skal være lukket, lejen er betinget af, at medlemmerne i området ikke generes.

Såfremt lokalet efter foreningens skøn ikke er tilstrækkeligt rengjort, foretager foreningen rengøringen og opkræver et rengøringstillæg, alt efter omfanget af manglende rengøring.

Foreningen leverer viskestykker, karklude, opvaskemiddel, opvaskebørster, køkkenruller, toiletpapir og papirhåndklæder, sæbe til opvaskemaskine samt kaffefilter til begge kaffemaskiner.

Brugte viskestykker og karklude lægges i vaskekurven der står ved siden af køleskabet, den bliver tømt flere gange om ugen.

I forbindelse med bestillingen af lokalet er det i øjeblikket IKKE muligt at bestille slutrengøring.

Nøglen lægges tilbage i nøgleboxen, husk at dreje lidt på tallene ☺ Lokalerne bliver tilset kort herefter.

Ønsker jer en go´ fest.